Allir verða hrifnir einhvern tímann . Þá tökum við sérstaklega vel eftir öllum þessum litlu smáatriðum sem einkenna fas og tal viðkomandi og heillumst líklega einmitt af því . Það kom mér þannig kunnulega fyrir sjónir að lesa blaðaviðtal við kærustu gaurs sem hafði náð þeim vafasama titli að vera minn „ hopless lover “ . Maðurinn hafði haft dálæti á eilítilli erótík og notaði sérstaka frasa um hitt og þetta – svona mállísku ef kalla mætti . Þar sem ég sat og las þetta viðtal við kærustuna skein þetta allt í gegn – manneskjan var greinilega undir miklum áhrifum og hljómaði líkt og búktalari gaursins , með sömu hugmyndirnar . Var hann hún eða hún hann ? Það fór um mig einhver hrollur . Fólk hlýtur að mixast saman í löngum samböndum og líkur sækir líkan heim , eða ? Sami fatastíll og sömu skoðanir einkenna oft þessi mest samrýndu pör . En til hvers að vera að deita skoðana tvífara sinn , hvaða fjölbreytni er í því ? Og hvaða ósjálfstæði er það að þurfa að draga dám af skoðunum síns heittelskaða ? Jafn sætur maður og Brad Pitt þarna vestur í Hollywood er til dæmis með þetta allt á hreinu . Hann hefur deitað margar konur og nú giftur í annað sinn . Hann hefur greinilega ákveðið að vera alltaf í stíl við kærustuna hverju sinni eins og sést á hárgreiðslu - og fatastíl kappans !